Aiheenamme on edelleen Jeesus tulee meitä lähelle.
Tänään puhumme tarkemmin aiheesta -
Pyhän Hengen toiminnan alku evankeliumeissa.
On hyvin erikoista, että koko Uuden testamentin -
Pyhän Hengen ilmoituksesta -
vain alku siitä on evankeliumeissa.
Sen jälkeen tulee kirjeissä paljon lisää opetusta.
Alkuseurakuntaa ja nykyisyyttä varten tietysti -
ne kirjeet ovat hyvin erikoisessa asemassa.
Tuolle Jeesuksen opettamalle alulle oli silläkin alkunsa siinä, -
että Hän syntyi Pyhästä Hengestä -
Marian tullessa raskaaksi Pyhän Hengen kautta.
Tällainen ilmoitus tuli enkeliltä Marialle: -
"...sinä tulet raskaaksi ja synnytät pojan, -
ja sinun on annettava hänelle nimi Jeesus."
"...ja hän on oleva Jaakobin huoneen kuningas iankaikkisesti, -
ja Hänen valtakunnallaan ei pidä loppua oleman."
Tuollainen valtakunta on erikoinen valtakunta, -
koska se on valtakunta läpi koko ihmiskunnan, -
vaikka se Jaakobin huoneen kuningaskuntana tavallaan alkoi.
Edelleen enkeli sanoo: "Pyhä Henki tulee sinun päällesi, -
ja Korkeimman voima varjoaa sinut; -
sentähden myös se pyhä, mikä syntyy, -
pitää kutsuttaman Jumalan Pojaksi."
Tämä oli siis tietoinen ilmoitus siitä, mitä hän tulee odottamaan -
ja miten tuota lasta tulee kohdella.
Siinä vaiheessa, kun tuo aviopari Joosef ja Maria...
Kun tuli julki, että raskaus oli tapahtunut tavallaan yllättäen, -
niin Joosef meinasi Marian hyljätä. Unessa enkeli ilmoitti sen, -
että hän on tullut raskaaksi Pyhästä Hengestä -
ja että lapselle tuli antaa nimi Jeesus, -
Immanuel, 'Jumalan meidän kanssamme'.
Hän sai rohkeuden enkelin sanoista: -
"Älä pelkää ottaa tykösi Mariaa, vaimoasi".
Myöhemmin Pyhä Henki tuli voimakkaasti mukaan, -
kun Johannes Kastajan isä Sakarias oli temppelissä -
tekemässä Kaikkeinpyhimmässä papillisia toimia.
Enkeli ilmestyi hänelle ja ilmoitti hänen saavan pojan, -
joka on täytettynä Pyhällä Hengellä hamasta äitinsä kohdusta.
Tuollainen ilmoitus rohkaisi tietysti Sakariasta.
Tiedetään, että Johannes Kastajalla oli erikoinen tehtävä -
Jeesuksen edellä valmistaa kansa -
parannuksen kautta uudistumaan.
Johanneksen kasteelle tulivat ihmiset syntejänsä tunnustamaan, -
hylkäämään ne ja saamaan tuon kasteen.
Se oli ihmeellinen valmistus Jumalan valtakunnalle.
Johanneksen Jeesuksesta ennustama Sana oli ihmeellinen Sana: -
Vapahtaja tulee kastamaan Pyhällä Hengellä ja tulella.
Näin Luukkaan evankeliumin mukaan.
Tuollainen lupaus oli ihmeellistä opetuslasten aikana, -
kun Jeesus myöhemmin aikuisena ollessaan valtuutti opetuslapsia.
Hän valtuutti heitä tekemään asioita, -
jotka inhimillisesti eivät ihmiselle ole mahdollisia.
Jumalan valtakunnan yliluonnollisuus, -
joka Jeesuksen mukana maan päälle tuli, -
tavallaan alkoi Jeesuksen kasteesta.
Pyhä Henki tuli kyyhkysen muodossa Jeesuksen päälle, -
ja Hän tuli myös tavallaan kastetuksi Pyhässä Hengessä.
Pyhä Henki jäi Hänen päälleen, -
ja siinä kuultiin Sana: -
"Sinä olet minun rakas Poikani; sinuun minä olen mielistynyt".
Tuon Sanan kuulijat saattoivat nähdä, -
millainen tuo kolmiyhteys on, kun Pyhä Henki ilmestyy, -
ja Isä puhuu ihmisten kuullen Pojastaan.
Tämä kolmiyhteys on monissa pai- koissa Raamatussa myöhemminkin, -
mutta Johannes loppujen lopuksi ilmaisi tuntevansa Jeesuksen -
hyvin erikoisella profeetallisella Sanalla.
Johanneksen 1. luvussa sanotaan: "Seuraavana päivänä hän näki -
Jeesuksen tulevan tykönsä ja sanoi: 'Katso, Jumalan Karitsa, -
joka ottaa pois maailman synnin!' Tämä on se, josta minä sanoin: -
"Minun jälkeeni tulee mies, joka on ollut minun edelläni, -
sillä hän on ollut ennen kuin minä". Ja minä en tuntenut häntä; -
mutta sitä varten, että hän tulisi julki Israelille, -
minä olen tullut vedellä kastamaan.'
Ja Johannes todisti sanoen: 'Minä näin Hengen laskeutuvan -
taivaasta alas niinkuin kyyhkysen, ja se jäi hänen päällensä.
Ja minä en tuntenut häntä; mutta hän, -
joka lähetti minut vedellä kastamaan, sanoi minulle: -
"Se, jonka päälle sinä näet Hengen laskeutuvan ja jäävän, hän on se, -
joka kastaa Pyhällä Hengellä". Ja minä olen sen nähnyt -
ja olen todistanut, että tämä on Jumalan Poika.'"
Tuo todistus Jumalan Karitsasta, joka ottaa pois maailman synnin, -
oli sellainen profeetallinen Sana, joka koskee koko ihmiskuntaa.
Sitä harva tulee ajatelleeksi lukiessaan tuota kohtaa Raamatusta.
Tuo todistus oli myös monipolvinen, monivaiheinen.
Hänen piti nähdä kyyhkysen eli Pyhän Hengen tuleminen, -
ja hänelle oli ennalta sanottu, -
että se merkitsee sitä, että Jeesus on Jumalan Poika.
Nämä perusteet eivät monesti ole niin voimakkaasti -
ihmisten käsitettävissä, kun he lukevat.
Ne ovat kuitenkin perustusta evankeliumeille, -
että Jeesus toimii Pyhässä Hengessä Jumalan Poikana.
Tuo riippuvaisuus Isästä oli niin voimallinen ja väkevä, -
että Hän ei tehnyt mitään, ellei Isä ollut Hänelle näyttänyt.
Hän tuskin puhuikaan mitään muuta kuin sen, -
mitä Isä oli Hänelle puhuttavaksi antanut.
Pyhä Henki paljastaa sen todellisuuden, -
että Jumalan Sana on kokonaan totta.
Kun Jeesus aikanaan joutui koetukseen erämaassa, -
niin Hän tuli täytetyksi Pyhällä Hengellä.
40 vuorokautta Hän oli siellä syömättä, -
kun kiusaaja, saatana, Häntä kiusasi.
Tuossa tilanteessa Hän sai Jumalan Sanalla vastustaa -
ja sai voiton siitä sielunvihollisen hyökkäyksestä.
Myöhemmin Jeesus oli Nasaretin synagogassa.
Hän luki siellä Jesajan kirjasta: "Herran Henki on minun päälläni, -
sillä hän on voidellut minut julistamaan evankeliumia köyhille;
hän on lähettänyt minut saarnaamaan vangituille vapautusta -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta".
Vähän myöhemmin Hän sanoo: "Tänä päivänä tämä kirjoitus on -
käynyt toteen teidän korvainne kuullen".
Tuossa Nasaretin synagogassa -
jo satoja vuosia aikaisemmin -
Jesajan julistama profetia siis toteutui.
Se Jumalan valtakunnan todellisuus, josta Pyhä Henki oli ilmoittanut -
jo satoja vuosia aiemmin.
Nyt tuossa synagogassa tämä kaikki alkoi käydä toteen.
Yksi tärkeimpiä Jeesuksen seurakuntiin antamia opetuksia -
on uudestisyntyminen ylhäältä.
Valtion päämiehistä Nikodemus oli Häntä kohtaamassa.
Nikodemukselle Jeesus opetti: -
"Totisesti, totisesti minä sanon sinulle: -
jos joku ei synny vedestä ja Hengestä, -
ei hän voi päästä sisälle Jumalan valtakuntaan."
Jumalan Sanan mukainen kaste -
ja sen lisäksi Jumalan Hengen vaikutus -
tuottavat sen uuden luomuksen, -
jonka Jumala tekee ylhäältä ihmiselle.
Johanneksen evankeliumin luvuissa 6 ja 17 Jeesus puhuu -
lähimain 10 kertaa sellaisen tosiasian, -
että kukaan ei voi tulla Jeesuksen luo, ellei Isä sitä hänelle anna, -
ellei Isä häntä vedä Jeesusta kohti.
Ellei Isä opeta tuntemaan niitä tosiasioita, -
jotka vetävät Jeesuksen luokse.
Siis myös luonnollinen ymmärrys, kuultu Sana.
Usko Kristukseen tulee Kristuksen Sanan kuulemisen kautta.
Tällä tavoin Pyhän Hengen vaikutus tulee vielä esille tuossa, -
kun Jeesus puhuu Nikodemukselle: "Mikä lihasta on syntynyt, on liha;
ja mikä Hengestä on syntynyt, on henki.
Luonnollinen ihminen puhuu ja käsittää siis asioita -
oman lihansa ja ymmärryksensä mukaan.
Mutta kun on Hengestä syntynyt, ymmärtää hengellisiä asioita -
paljon avoimemmin Jumalan opettamana.
Ja Pyhä Henkihän muistuttaa, mitä Jeesus on opettanut -
ja mitä Jumalan Sana (VT, UT) todistaa, -
koska Sana on kokonaan totuus, Jumalan totuutta kaikki.
Hän edelleen sanoo Nikodemukselle: "Älä ihmettele, -
että minä sanon sinulle: teidän täytyy syntyä uudesti, ylhäältä.
Tuuli puhaltaa, missä tahtoo, ja sinä kuulet sen huminan, -
mutta et tiedä, mistä se tulee ja minne se menee; -
niin on jokaisen, joka on Hengestä syntynyt."
Ja tuo opettaja ei ymmärtänyt.
Monesti varmaan täällä maan päällä monille, -
jotka lukevat Raamattua tai kuulevat Jumalan Sanaa -
tai ovat mukana seurakunnissa, -
niin Herran Jeesuksen Kristuksen vastaanottaminen -
tuottaa tuon uudestisyntymisen.
Ja kuinka paljon on uskonnollisuutta -
ilman uudestisyntymistä ylhäältä!
Tuohonkin tilanteeseen on useampia raamatunkohtia, -
joissa Jeesus neuvoo tätä asiaa.
Vielä siitä, miten Jumala on altis antamaan Pyhän Hengen.
Luukkaan evankeliumin luvussa 11 Jeesus sanoo: -
"Jos siis te, jotka olette pahoja, osaatte antaa lapsillenne -
hyviä lahjoja, kuinka paljon ennemmin taivaallinen Isä antaa -
Pyhän Hengen niille, jotka sitä häneltä anovat!"
Hän siis tavallaan ilmaisee sen tuossa raamatunkohdassa, -
että kaikki on hyvin riippuvaista Pyhästä Hengestä, -
ja Isä on altis antamaan Pyhän Hengen ihmiselle.
Edelleen Jeesuksen opetuksia Pyhästä Hengestä, -
koska Jeesusta vastustettiin ja sanottiin, -
että riivaajan päämiehen voimalla Hän tekee niitä tekoja.
Jeesus joutui puhumaan Pyhän Hengen pilkasta.
Tuo asia on tullut sielunhoidossa lukemattomia kertoja esiin.
Ihmiset ovat murheellisia tai aivan epätoivoisia siitä, -
että elämän epäjärjestys johtuu täysin siitä, -
että on pilkannut Pyhää Henkeä. Yllättävän moni puhuu näin.
Kun Jeesus tämän opettaa, Hän sanoo: -
"'...joka pilkkaa Pyhää Henkeä, se ei saa ikinä anteeksi, -
vaan on vikapää iankaikkiseen syntiin.'
Sillä he sanoivat: 'Hänessä on saastainen henki'."
Jeesus teki noita ihmeellisiä Jumalan armotekoja, -
suuria ihmeitä, ja puhui pelastuksesta ja Jumalan tahdosta.
Ne olivat VT:n pohjalta hyvin voimakkaita puheita, -
ja uskonnolliset ihmiset eli ylipapit, kirjanoppineet, -
saddukeukset, fariseukset eivät oikein hyväksyneet niitä puheita -
ja voimatekoja. Siksi he alkoivat hyökätä Jeesusta vastaan.
He sanoivat, että Hänessä on saastainen henki.
Tuosta Jeesus varoitti, että jos näin menetellään, -
niin se on Pyhän Hengen pilkkaa.
Hän edelleen vahvistaa tämän asian toisessa kohtaa: -
"Mutta jos minä Jumalan Hengen voimalla ajan ulos riivaajia, -
niin on Jumalan valtakunta tullut teidän tykönne.
Taikka kuinka voi kukaan tunkeutua väkevän taloon -
ja ryöstää hänen tavaroitansa, ellei hän ensin sido sitä väkevää?
Vasta sitten hän ryöstää tyhjäksi hänen talonsa.
Joka ei ole minun kanssani, se on minua vastaan; -
ja joka ei minun kanssani kokoa, se hajottaa."
Kun Jeesus vapautti ihmisiä demoni- ja riivaajavoimista, -
ja alueitakin puhdistettiin, -
niin ensin piti tuo vastavoima Jeesuksen neuvon mukaan sitoa.
Minkä sidot maan päällä, on oleva sidottu taivaissa.
Toisaalta, minkä päästät maan päällä, on oleva päästetty taivaissa.
Tällaisen avainten vallan Jeesus antoi opetuslapsilleen -
toisaalta sitoa vastavoimia, -
mutta toisaalta myös julistaa syntien anteeksiantamusta.
Ristintyön, ylösnousemuksen, -
siis ristintyön, kuoleman ja ylösnousemuksensa tähden -
Jeesus tuli Vapahtajaksi vapahtamaan synnistä, -
pimeyden voimista ja kuolemasta.
Tällainen sidontavalta -
on pimeyden voimia vastaan, -
mutta vapautuksen vallan Jeesus Pyhässä Hengessä -
antoi opetuslapsille, jotta he julistavat syntien anteeksiantamusta.
Ajatellaan sitä, -
että vastustajien edessä ollessa Pyhä Henki auttaa.
Jos siis joudutaan kuninkaitten ja virkamiesten, -
hallitusten eteen todistamaan, niin ei tule pelätä etukäteen.
Jumalan Henki vahvistaa siinä -
ja antaa Isän sanoja Pyhässä Hengessä sydämeltä.
Etukäteen ei siis pitäisi Jumalan Sanan mukaan pelätä.
Edelleen Jeesus sanoo, että se, mitä Hän puhuu, -
ei ole Hänestä itsestään, vaan Hän puhuu kuulemansa -
ja tulevaiset Hän meille julistaa. "Hän on minut kirkastava, -
sillä Hän ottaa minun omastani ja julistaa teille."
Pyhän Hengen tehtävä kristityn uskovan sisimmässä -
on todistus Kristuksesta. Jeesus on Kristus, Vapahtaja ja Herra.
Pyhä Henki antaa myös tehtävän, mahdollisuuden todistaa toisille.
Ei vain niin, että Jeesus Kristus on Pyhän Hengen todistamana -
meidän Herramme ja Vapahtajamme uskon kautta Häneen, -
vaan Hän antaa myös todistustehtävän.
Tänä päivänä, kun Jeesus Kristus antaa meille tehtäviä, -
niin Hän voi sanoa: "Rauha teille! Niinkuin Isä on lähettänyt minut, -
niin lähetän minäkin teidät." Ja tämän sanottuaan Hän puhalsi -
heidän päällensä ja sanoi heille (opetuslapsille): -
"Ottakaa Pyhä Henki. Joiden synnit te anteeksi annatte,
niille ne ovat anteeksi annetut; joiden synnit te pidätätte, -
niillä ne ovat pidätetyt."
Tämä todellisuus syntiin lankeavalle uskovallekin on sitä, -
että ripittäytyminen on vieläkin ajankohtaista.
Itse olen sen kokenut hyvin moneen kertaan.
Olen ollut synnintunnossa ja pyytänyt Jumalalta anteeksi.
Minulle on julistettu synninpäästö Jeesuksen antaman Sanan mukaan.
Silloin jopa ilmestyksenä on näytetty, -
että valkopuku oli päälleni annettu.
Koin, kuinka rauha virtasi lävitseni.
Tajusin tuon ilmestyksen kautta, että kaikki oli anteeksi annettu.
Mutta Jeesus lähetti opetuslapsia erikoisella tavalla.
Matteuksen 10. luvussa sanotaan näin: "Ja hän kutsui tykönsä -
ne kaksitoista opetuslastaan ja antoi heille vallan ajaa ulos -
saastaisia henkiä ja parantaa kaikkinaisia tauteja -
ja kaikkinaista raihnautta." Ja Hän antoi heille ihan käskyn: -
"Parantakaa sairaita, herättäkää kuolleita, puhdistakaa pitaalisia,
ajakaa ulos riivaajia. Lahjaksi olette saaneet, lahjaksi antakaa."
Hyvin erikoista on tämä. Niissä seurakuntamuodoissa, -
joissa olen saanut kokoontua uskovien kanssa, olen kysynyt, -
kuinka moni on kokenut yliluonnollista Jumalan parantumista -
omista sairauksistaan niin, että Jumala on siis parantanut.
Ei ole montaa kättä alhaalla, vaan suurin osa nostaa kätensä.
Rukous tai Jumalan parantamisen armolahjat ovat toteutuneet.
Edelleen - eikä vain 12 opetuslasta valtuutettu, -
vaan tämä koski myös 70:ää, -
jotka tulivat takaisin Jeesuksen lähettämältä matkalta.
He palasivat iloiten ja sanoivat: -
"Herra, riivaajatkin olivat meille alamaiset sinun nimesi tähden."
Siis iloisia kristittyjä, jotka näkivät Jumalan ihmeitä.
Sukupolvesta toiseen, vuosituhannesta toiseen -
Jeesuksen antama käsky on voimassa.
Edelleen Apostolien teoissa helluntaipäivänä -
120 ihmistä täyttyi Pyhällä Hengellä, -
minkä Jeesus oli heille luvannut.
Apostolien teoissa sanotaan: "Ja kun helluntaipäivä oli tullut, -
olivat he kaikki yhdessä koolla. Ja tuli yhtäkkiä humaus taivaasta,
niinkuin olisi käynyt väkevä tuulispää, -
ja täytti koko huoneen, jossa he istuivat.
Ja he näkivät ikäänkuin tulisia kieliä, jotka jakaantuivat -
ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi ja alkoivat puhua -
muilla kielillä, sen mukaan mitä Henki heille puhuttavaksi antoi."
Jeesus sanoi, että kielillä puhuminen on yksi uskovan merkeistä -
ja se, että ajaa ulos riivaajia -
tai panee kätensä sairaitten päälle ja ne tulevat terveiksi.
Tuolla lailla Jeesus todisti Markuksen evankeliumin lopussa.
Aika erikoista oli se, -
että Jeesuksen aikana hengellistä valtaa pitävät -
juutalaiset vastustivat opetuslapsia.
Eräs raamatunkohta puhuu siitä: -
"Mutta Pietari ja muut apostolit vastasivat ja sanoivat: -
'Enemmän tulee totella Jumalaa kuin ihmisiä.
Meidän isiemme Jumala on herättänyt Jeesuksen, -
jonka te ripustitte puuhun ja surmasitte.
Hänet on Jumala oikealla kädellänsä korottanut Päämieheksi -
ja Vapahtajaksi, antamaan Israelille parannusta -
ja syntien anteeksiantamusta.
Ja me olemme kaiken tämän todistajat, niin myös Pyhä Henki, -
jonka Jumala on antanut niille, jotka häntä tottelevat.'"
Nuo nimitykset, joita Jeesus antoi Pyhälle Hengelle: -
Puolustaja, Rauhan Henki ja Opettaja, -
muistuttavat kaikesta, mitä Jeesus on opettanut.
Raamattumme on niin tarkkaan Jumalan Hengen ilmoitusta, -
että sen pohjalta meidän tulisi ymmärtää, -
että Jumalalla on ollut suunnitelma luomisteosta lähtien, -
kun Hän loi miehen ja naisen omaksi kuvakseen.
Sen jälkeen Hän profeettain kautta julisti valitun kansan -
ja valitun kansan kautta Israelin koko tulevaisuus -
oli merkitty ja osa siitä on vielä toteutumatta.
Ajatelkaamme sitä, kuinka totuuden Henki tekee vapaaksi.
Jumalan Sanan totuus tekee vapaaksi.
Kun Jeesus on täynnä armoa ja totuutta, -
niin silloin Pyhä Henki paljastaa sen, -
että Jeesuksen merkitys kokonaan taivaasta lähetettynä on olla -
Pelastaja, mutta ei vain synneistä, pimeyden valloista ja kuolemasta.
Hänen tehtävänsä on myös valheen keskellä tuoda -
tähän maailmaan täysi totuus, Jumalan totuus. Aamen.
Tekstitys: Tuula-Riitta Virrankare